钦定古今图书集成/明伦汇编/人事典/第019卷 > 《灵枢》 > 《经筋篇》
## 钦定古今图书集成/明伦汇编/人事典/第019卷 > 《灵枢》 > 《经筋篇》

足太阳之筋，其病小指支跟肿痛。

足少阳之筋病，小指次指支转筋，引膝外转筋，膝不
可屈伸，腘筋急，前引髀，后引尻，伤左角则右足不用，
曰“维筋相交。”

“维筋” ，左右之交维也。左络于右，故伤左角者，病从左而右也。右足不用者，从上而下也。

足阳明之筋。其病足中指支胫转筋。脚跳坚。伏兔转
筋。髀前肿。

足阳明之筋，起于中三指，乃厉兑之外间，循髀股而上经于颈，结于口鼻耳目之间。其病支胫，伏兔，转筋，脚跳而坚。经筋之为病也。

足太阴之筋，其病足大指支内踝痛，转筋痛，膝内辅
骨痛，阴股引髀而痛。

足太阴之筋，起于大指内侧之隐白间，循膝股而上于胸腹，其内者著于脊。其病在筋经之部分而为痛。

足少阴之筋，其病足下转筋，及所过而结者，皆痛及
转筋。

其病足下转筋。及所过而结者。皆痛。病在此。所过所结者。主痫瘛痉强。此筋经之为病也。

足厥阴之筋，其病足大指支内踝之前痛，内辅痛，阴
股痛，转筋，阴器不用。

足厥阴之筋。起于足大指之大敦。循胫股而结于阴器。